**Datum: maj 2024**

# GLASOVANJE NA VOLITVAH IN REFERENDUMU NA DRŽAVNI RAVNI

Z namenom obveščanja volivcev o možnih načinih glasovanja na volitvah in referendumu na državni ravni podajamo kratek pregled možnih načinov glasovanja. Na volitvah in referendumu lahko volivec poleg osebnega glasovanja na volišču, na katerem je vpisan v volilni imenik (t.i. redno volišče), glasuje tudi na druge načine, ki jih določa Zakon o volitvah v državni zbor[[1]](#footnote-1). Volivke in volivci, ki želijo volilno pravico uresničevati na drug način, o tem obvestijo pristojno volilno komisijo (OVK ali DVK). Najenostavneje in najhitreje volivec pristojno volilno komisijo obvesti elektronsko preko spletnega [portala eUprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html) z e-identiteto ali brez e-identitete. Več informacij o možnih načinih glasovanja je dostopnih tudi na spletni strani [Državne volilne komisije](https://www.dvk-rs.si/pogosta-vprasanja/) (DVK).

### **GLASOVANJE V REPUBLIKI SLOVENIJI**

#### **PREDČASNO GLASOVANJE**

|  |  |
| --- | --- |
| **Predhodno**  **opravilo:** | Ni potrebno |
| **Kdaj:** | Torek, sreda in četrtek od 7. do 19. ure v tednu pred volilno nedeljo. |
| **Kje:** | DVK objavi s[eznam sedežev volišč za predčasno glasovanje](https://www.dvk-rs.si/fileadmin/user_upload/Volisca_predcasno_glasovanje_VEP_2024_pdf.pdf). |

#### **NA REDNEM VOLIŠČU**

|  |  |
| --- | --- |
| **Predhodno**  **opravilo:** | Ni potrebno |
| **Kdaj:** | V nedeljo na dan glasovanja od 7. do 19. ure. |
| **Kje:** | Lokacijo volišča lahko volivec preveri na obvestilu DVK, ki ga po pošti dobi na naslov stalnega bivališča ali pa na [spletni strani DVK](https://www.dvk-rs.si/volisca/#/). |

#### **PO POŠTI**

|  |  |
| --- | --- |
| **Predhodno**  **opravilo:** | Po pošti lahko glasujejo volivci, ki so v priporu, zavodu za prestajanje kazni, v bolnišnici ali v socialnovarstvenem zavodu za institucionalno varstvo. To sporočijo okrajni volilni komisiji ([kontakti okrajnih volilnih komisij](https://www.dvk-rs.si/kontakti/ovk-kontakti/)) najpozneje **10 dni pred dnem glasovanja**, najlažje preko spletnega [portala eUprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html).  Po pošti lahko glasujejo tudi invalidi, če to sporočijo okrajni volilni komisiji najpozneje 10 dni pred dnem glasovanja, najlažje preko spletnega [portala eUprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html), in predložijo odločbo pristojnega organa o priznanju statusa invalida.  Po pošti lahko glasujejo tudi volivci, ki jim je bila nepredvideno odvzeta prostost oz. so bili sprejeti v bolnišnico ali socialnovarstveni zavod ali so prejeli odločbo o invalidnosti manj kot 10 dni pred dnem glasovanja. To sporočijo okrajni volilni komisiji najkasneje **5 dni pred dnem glasovanja**, najlažje preko spletnega [portala eUprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html), in o tem priložijo ustrezno dokazilo.  Invalidi lahko glasujejo po pošti tudi stalno, če to sporočijo DVK in predložijo odločbo pristojnega organa o priznanju statusa invalida. To sporočilo velja do preklica. Prvo sporočilo o stalnem glasovanju po pošti mora invalid posredovati v roku deset oziroma pet dni pred dnem glasovanj, najlažje preko spletnega [portal eUprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html). |
| **Kdaj:** | Glasovnica mora biti na pošto oddana pred 19. uro na dan glasovanja.[[2]](#footnote-2) |

#### **NA DOMU**

|  |  |
| --- | --- |
| **Predhodno**  **opravilo:** | Volivci, ki se zaradi bolezni ne morejo osebno zglasiti na volišču, v katerem so vpisani v volilni imenik, lahko glasujejo pred volilnim odborom na svojem domu. To morajo sporočiti OVK najpozneje **3 dni pred dnem glasovanja**, najlažje preko spletnega [portala eUprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html). |
| **Kdaj:** | V nedeljo na dan glasovanja. |
| **Kje:** | Na stalnem naslovu volivca. |

#### **GLASOVANJE IZVEN OKRAJA STALNEGA PREBIVALIŠČA NA »OMNIA« VOLIŠČIH (NPR. VOLIVEC IZ MARIBORA ŽELI GLASOVATI V LJUBLJANI)**

|  |  |
| --- | --- |
| **Predhodno**  **opravilo:** | Volivec, ki želi na tak način glasovati, mora o svoji nameri obvestiti okrajno volilno komisijo najpozneje **3 dni pred dnem glasovanja**. Obvestilo lahko pošlje preko [portala eUprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html), ki omogoča enostavno oddajo vloge. |
| **Kdaj:** | V nedeljo na dan glasovanja od 7. do 19. ure. |
| **Kje:** | Volivec, ki je obvestil okrajno volilno komisijo, da želi glasovati na volišču izven območja svojega okraja, se na dan glasovanja zglasi na volišču v okraju, ki si ga je izbral. [Seznam »omnia« volišč](https://www.dvk-rs.si/fileadmin/user_upload/OMNIA_volisca_splet.docx) je objavljen na spletni strani DVK. |

### **GLASOVANJE V TUJINI**

#### **ZDOMCI (volivci s stalnim prebivališčem v Sloveniji, ki so začasno v tujini)**

#### **PO POŠTI**

|  |  |  |
| --- | --- | --- |
| **Predhodno**  **opravilo:** |  | **Za glasovanje na volitvah**: Volivec, ki želi na tak način glasovati, mora o svoji nameri obvestiti DVK najkasneje **30 dni pred dnevom glasovanja**. Obvestilo lahko pošljejo preko [portala eUprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html), ki omogoča enostavno oddajo vloge.  **Za glasovanje na referendumu**: Volivec, ki želi na tak način glasovati, mora o svoji nameri obvestiti DVK najkasneje **15 dni pred dnevom glasovanja**. Obvestilo lahko pošljejo preko [portala eUprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html), ki omogoča enostavno oddajo vloge. |
| **Kdaj:** |  | Glasovnica mora biti na pošto oddana pred 19. uro na dan glasovanja (glej pripombo št. 2). |
| **Kje:** |  | Tujina. |

#### **NA DIPLOMATSKO KONZULARNIH PREDSTAVNIŠTVIH (DKP)**

|  |  |
| --- | --- |
| **Predhodno**  **opravilo:** | **Za glasovanje na volitvah**: Volivec, ki želi na tak način glasovati, mora o svoji nameri obvestiti DVK najkasneje **30 dni pred dnevom glasovanja**. Obvestilo lahko pošljejo preko [portala eUprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html), ki omogoča enostavno oddajo vloge.  **Za glasovanje na referendumu**: Volivec, ki želi na tak način glasovati, mora o svoji nameri obvestiti DVK najkasneje **15 dni pred dnevom glasovanja**. Obvestilo lahko pošljejo preko [portala eUprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html), ki omogoča enostavno oddajo vloge. |
| **Kdaj:** | V nedeljo na dan glasovanja od 7. do 19. ure po lokalnem času. |
| **Kje:** | Naslovi [DKP volišč](https://www.dvk-rs.si/fileadmin/user_upload/DKP_volisca_19.3.2024.docx). |

#### **IZSELJENCI (volivci s stalnim prebivališčem v tujini)**

#### **PO POŠTI**

|  |  |
| --- | --- |
| **Predhodno**  **opravilo:** | **Za glasovanje na referendumu**: Volivec, ki želi na tak način glasovati, mora o svoji nameri obvestiti DVK najkasneje **15 dni pred dnevom glasovanja**. Obvestilo lahko pošljejo preko [portala e-Uprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html), ki omogoča enostavno oddajo vloge.  **Za glasovanje na volitvah**: Volilno gradivo prejmejo po uradni dolžnosti. **Ni potrebno oddati vloge za glasovanje.** |
| **Kdaj:** | Glasovnica mora biti na pošto oddana pred 19. uro na dan glasovanja (glej pripombo št. 2). |
| **Kje:** | Tujina. |

#### **NA DIPLOMATSKO KONZULARNIH PREDSTAVNIŠTVIH (DKP)**

|  |  |
| --- | --- |
| **Predhodno**  **opravilo:** | **Za glasovanje na referendumu**: Volivec, ki želi na tak način glasovati, mora o svoji nameri obvestiti DVK najkasneje **15 dni pred dnevom glasovanja**. Obvestilo lahko pošljejo preko [portala e-Uprava](https://e-uprava.gov.si/podrocja/drzava-druzba/volitve-referendumi/posebne-oblike-glasovanja.html), ki omogoča enostavno oddajo vloge.  **Za glasovanje na volitvah**: Volivec lahko glasuje na DKP v tisti državi, kjer ima prijavljen stalni naslov, če je tam vzpostavljeno volišče, sicer pa na najbližjem DKP v drugi državi. **Ni potrebno oddati vloge za glasovanje.** |
| **Kdaj:** | V nedeljo na dan glasovanja od 7. do 19. ure po lokalnem času. |
| **Kje:** | Naslovi [DKP volišč](https://www.dvk-rs.si/fileadmin/user_upload/DKP_volisca_19.3.2024.docx). |

1. Uradni list RS, št. [109/06](https://www.uradni-list.si/glasilo-uradni-list-rs/vsebina/2006-01-4648) – uradno prečiščeno besedilo, [54/07](https://www.uradni-list.si/glasilo-uradni-list-rs/vsebina/2007-01-2904) – odl. US, [23/17](https://www.uradni-list.si/glasilo-uradni-list-rs/vsebina/2017-01-1207), [29/21](https://www.uradni-list.si/glasilo-uradni-list-rs/vsebina/2021-01-0618) in [12/24](https://www.uradni-list.si/glasilo-uradni-list-rs/vsebina/2024-01-0293). [↑](#footnote-ref-1)
2. Pri ugotavljanju izida glasovanja se upoštevajo glasovnice, ki so prispele po pošti iz tujine do 12. ure osmega dne po dnevu glasovanja. Ovojnice z glasovnicami morajo imeti poštni žig z datumom oz. morajo biti ovojnicam priložene listine, iz katerih je razvidno, da je bila glasovnica oddana na pošto pred 19. uro na dan glasovanja. Ovojnici (kuverti) z glasovnico mora biti priložena lastnoročno podpisana volilna karta. [↑](#footnote-ref-2)